PATVIRTINTA

Gargždų lopšelio-darželio „Naminukas“ direktoriaus

2021 m. rugpjūčio 24 d. įsakymu Nr. V-77

**GARGŽDŲ LOPŠELIO-DARŽELIO „NAMINUKAS“**

**VAIKŲ UGDYMO ORGANIZAVIMO COVID-19 LIGOS (KORONAVIRUSO INFEKCIJOS) ATVEJU TVARKOS APRAŠAS**

**I SKYRIUS**

**BENDROSIOS NUOSTATOS**

1. Gargždų lopšelio-darželio „Naminukas“ (toliau – Lopšelis-darželis) darbo organizavimo vykdant vaikų ugdymą Gargždų lopšelyje-darželyje „Naminukas“ ir Kvietinių skyriuje esant potencialiai užsikrėtimo koronavirusu (COVID-19) rizikai tvarkos aprašas (toliau – Aprašas). Tvarkos aprašas nustato Lopšelio-darželio darbo organizavimo ir bendruomenės veiksmų tvarką, saugos ir sveikatos reikalavimus.
2. Aprašas nustato įstaigos veiksmus esant ekstremaliai situacijai valstybės lygiu.
3. Aprašas parengtas vadovaujantis šiais teisės aktais ir rekomendacijomis:
   1. Lietuvos Respublikos Vyriausybės 2020 m. vasario 26 d. nutarimu Nr. 152 „Dėl valstybės lygio ekstremalios situacijos paskelbimo“;
   2. Lietuvos Respublikos Sveikatos apsaugos ministro – valstybės lygio ekstremaliosios situacijos valstybės operacijų vadovo 2020 m. lapkričio 6 d. sprendimu Nr. V-2543 „Dėl ikimokyklinio ir priešmokyklinio ugdymo organizavimo būtinų sąlygų“;
   3. Lietuvos Respublikos Sveikatos apsaugos ministro 2020 m. kovo 16 d. įsakymu Nr. V-383 „Dėl Vaikų ir suaugusiųjų COVID-19 ligos (koronaviruso infekcijos) diagnostikos ir gydymo tvarkos aprašo patvirtinimo“;
   4. Lietuvos Respublikos Sveikatos apsaugos ministro 2020 m. kovo 12 d. įsakymu Nr. V-352 „Dėl asmenų, sergančių COVID-19 liga (koronaviruso infekcija), asmenų, įtariamų, kad serga COVID-19 liga (koronaviruso infekcija), ir asmenų, turėjusių sąlytį, izoliavimo namuose, kitoje gyvenamojoje vietoje ar savivaldybės administracijos numatytose patalpose taisyklių patvirtinimo“.
   5. Lietuvos Respublikos Sveikatos apsaugos ministro– valstybės lygio ekstremaliosios

situacijos valstybės operacijų vadovo 2021 m. rugpjūčio 20 d. Nr. V-1903 „Dėl Lietuvos Respublikos Sveikatos apsaugos ministro, valstybės lygio ekstremaliosios situacijos valstybės operacijų vadovo 2020 m. lapkričio 6 d. sprendimo nr. V-2543 „Dėl ikimokyklinio ir priešmokyklinio ugdymo organizavimo būtinų sąlygų“ pakeitimo“;

* 1. Lietuvos Respublikos Sveikatos apsaugos ministro – valstybės lygio ekstremaliosios

situacijos valstybės operacijų vadovo 2020 m. gegužės 29 d. Nr. V-1336 „Dėl tikslinių ir profilaktinių tyrimų dėl COVID-19 ligos (koronaviruso infekcijos) organizavimo“;

* 1. Lietuvos Respublikos Sveikatos apsaugos ministro– valstybės lygio ekstremaliosios

situacijos valstybės operacijų vadovo 2021 m. rugpjūčio 24 d. Nr. V-1927 „Dėl pavedimo organizuoti, koordinuoti ir vykdyti testavimą ugdymo įstaigose“.

* 1. Lietuvos Respublikos sveikatos apsaugos ministro 2021 m. rugpjūčio 27 d. įsakymu Nr. V-1946 „Dėl kriterijų, kuriais vadovaujantis darbuotojams neatliekami sveikatos patikrinimai, ar sergaCOVID-19 liga (koronaviruso infekcija), dėl kurios yra paskelbta valstybės lygio ekstremalioji situacija ir (ar) karantinas, nustatymo“;
  2. Lietuvos Respublikos Sveikatos apsaugos ministro valstybės lygio ekstremaliosios

situacijos valstybės operacijų vadovo 2021 m. rugpjūčio 30 d. Nr. V-1961 „Dėl savivaldybių visuomenės sveikatos biurų dalyvavimo COVID-19 ligos (koronaviruso infekcijos) atvejų ir protrūkių tyrime“.

* 1. Rekomendacijos sveikatos priežiūros įstaigų patalpų ir ne sveikatos priežiūros patalpų dezinfekcijai (kai galimas užsiteršimas SARS-COV-2 virusu).

**II SKYRIUS**

**DARBO ORGANIZAVIMAS**

1. Ugdymo veikla organizuojama maksimaliai laikantis grupių izoliacijos principo:
   1. vaikai lanko nuolatos tą pačią grupę, grupės veikla vykdoma taip, kad išvengti skirtingas grupes lankančių vaikų kontakto patalpose;
   2. darbuotojai, į kurių pareigas neįeina tiesioginis darbas su vaikais, neturėti kontakto su vaikais;
   3. skirtingose grupėse dirbantys darbuotojai kontaktuoti negali, jei kontakto išvengti neįmanoma, turi būti ribojamas kontakto laikas ir išlaikomas saugus atstumas;
   4. veiklos organizuojamos tik vienai grupei. Salė po kiekvienos grupės panaudojimo yra išvėdinama ir išvaloma, nuvalomi dažnai liečiami paviršiai ir užsiėmimo metu naudotas inventorius;
   5. stengiamasi maksimaliai ugdymą organizuoti lauke. Kiekviena Lopšelio-darželio grupė turi atskirą tik jai priskirtą žaidimų aikštelę. Jei lauke vykdoma kelių grupių veikla, tarp grupių išlaikomas ne mažesnis kaip 2 metrų atstumas;
   6. švietimo pagalbos specialistai konsultacijas organizuoja individualiai ar vienu metu dirba tik su tos pačios grupės vaikais. Konsultacijų metu vengiama fizinio kontakto. Darbuotojas privalo dėvėti nosį ir burną dengiančias apsaugos priemones. Veido kaukės privalo būti prigludusios prie veido ir visiškai dengti nosį ir burną. Po kiekvienos konsultacijos patalpos išvėdinamos ir nuvalomi dažnai liečiami paviršiai, inventorius.
2. Prie įėjimo į Lopšelio-darželio patalpas, pateikiama informacija:
   1. apie asmens higienos laikymosi būtinybę (rankų higieną, kosėjimo, čiaudėjimo etiketą ir kt.);

5.2. apie privalomą kaukių dėvėjimą;

5.3. apie draudimą ugdyme dalyvauti vaikams, kuriems pasireiškia ūmių viršutinių kvėpavimo takų infekcijų požymiai (pvz., karščiavimas, kosulys, pasunkėjęs kvėpavimas ir pan.).

6. Šalia kiekvieno įėjimo į Lopšelio-darželio patalpas sudarytos galimybės rankų dezinfekcijai (gerai matomoje, bet vaikams nepasiekiamoje vietoje, pakabintos rankų dezinfekcijai skirta priemonė).

7. Vaikų priėmimo vietoje – rūbinėje – grupės mokytoja vertina visų priimamų į įstaigą vaikų sveikatos būklę. Vaikai, kuriems pasireiškia karščiavimas (37,3 °C ir daugiau), kurie turi ūmių viršutinių kvėpavimo takų infekcijų požymių (pvz. kosulys, pasunkėjęs kvėpavimas) ar kitų požymių, nurodytų Lietuvos higienos normos HN 75:2016 „Ikimokyklinio ir priešmokyklinio ugdymo programų vykdymo bendrieji sveikatos saugos reikalavimai“ 80 punkte, dalyvauti ugdymo veikloje nepriimami.

1. Vaikų priėmimas organizuojamas vengiant tėvų (globėjų, rūpintojų) susibūrimo ugdymo grupės patalpose. Vaikų priėmimo laiką suderinant su tėvais (globėjais, rūpintojais), esant dviem vaikus atlydintiems asmenims grupės rūbinėje, kiti vaikus atlydintys asmenys saugiu atstumu laukia laiptinėje arba lauke, išleidimas maksimaliai turi būti organizuojamas lauke.
2. Sudarytos sąlygos į darželį vaikus atlydintiems asmenims pasimatuoti kūno temperatūrą (tėvai gali kreiptis į grupės mokytoją).
3. Vykstant ugdymo procesui pašaliniai asmenys į švietimo įstaigą neįleidžiami, išskyrus atvejus, kai jie palydi / pasitinka vaikus, teikia paslaugas, būtinas ugdymo proceso organizavimui ar vykdo valstybines funkcijas. Jei nevykstant ugdymo procesui įstaigos patalpos yra panaudojamos kitoms reikmėms, turi būti užtikrinama, kad prieš prasidedant ugdymo procesui patalpos būtų išvėdintos, išvalytos ir dezinfekuotos, laikantis rekomendacijų4.
4. Lopšelyje-darželyje sudarytos tinkamos sąlygos darbuotojų ir vaikų rankų higienai (praustuvėse tiekiamas šiltas ir šaltas vanduo, prie praustuvių patiekiama skysto muilo, rankšluosčiai).
5. Vaikų maitinimas:

12.1. vykdomas toje pačioje grupėje kur yra teikiamos vaikų ugdymo paslaugos;

12.2. maitinimas Švediško stalo principu neorganizuojamas;

12.3. darbuotojai vykdantys vaikų maitinimą privalo laikytis visų 22 punkte išvardintų reikalavimų;

* 1. maistas išduodamas pagal Lopšelio-darželio vadovo patvirtintą grafiką (*priedas Nr.1,*

*priedas Nr. 2*).

**III SKYRIUS**

**TĖVŲ (GLOBĖJŲ, RŪPINTOJŲ) VEIKSMAI**

1. Atvesti ir pasiimti vaiką (-us) naudojantis tik savo grupės įėjimu, atvesti vaiką gali tik vienas iš tėvų (globėjų, rūpintojų).
2. Atvedant ir pasiimant vaiką (-us) tėvas (globėjas, rūpintojas) privalo:
   1. dėvėti nosį ir burną dengiančias apsaugos priemones (veido kaukę, respiratorių ar kitas priemones[[1]](#footnote-1));
   2. tėvai (globėjai, rūpintojai) užeiti į Lopšelio-darželio patalpą gali tik įsitikinę, kad vaikų persirengimo vietoje nėra arba yra ne daugiau nei du tėvai (globėjai, rūpintojai);
   3. laikytis ne mažesnio nei 2 metrų atstumo nuo kitų asmenų.
3. Užtikrinti, kad vaikų persirengimo vietose ir viršutinių drabužių laikymo spintelėse būtų tik tai dienai skirti ir naudojami rūbai bei avalynė.
4. Užtikrinti vaiko pasiėmimą (per 1 val. nuo Lopšelio-darželio vadovo ar jo paskirto asmens gauto informacinio pranešimo) iš Lopšelio-darželio jei ugdymo proceso metu būtų pastebima, kad vaikas turi užkrečiamų ligų simptomų (karščiavimas (37,3 °C ir daugiau), kosulys, apsunkintas kvėpavimas, viduriavimas, vėmimas, bėrimai ir pan.).
5. Užtikrinti savo kontaktinių duomenų tikslumą ir pasiekiamumą tol kol vaikas bus Lopšelyje-darželyje.
6. Draudžiama vesti vaikus, kuriems pasireiškia karščiavimas (37,3 °C ir daugiau) ar kurie turi ūmių viršutinių kvėpavimo takų infekcijų, ūmių žarnyno infekcijų ir kitų užkrečiamų ligų požymių (pvz. kosulys, pasunkėjęs kvėpavimas, viduriavimas, vėmimas, bėrimai ir pan.).
7. Draudžiama vaikams atsinešti žaislus ar kitas priemones iš namų (išskyrus gertuves).
8. Tėvai privalo informuoti Lopšelio-darželio vadovą apie vaikui nustatytą COVID-19 infekciją.

**IV SKYRIUS**

**DARBUOTOJŲ VEIKSMAI**

1. Darbuotojai privalo:
   1. laikytis rankų higienos (plauti rankas dažnai ir kruopščiai su vandeniu ir muilu bent 20 sekundžių, nesant galimybės rankų nusiplauti, rekomenduojama dezinfekuoti rankas rankų dezinfekciniu skysčiu (ne mažiau kaip 60 proc. alkoholio) ar alkoholinėmis servetėlėmis;
   2. laikytis čiaudėjimo-kosėjimo etiketo (pridengti burną ir nosį sulenkta alkūne arba nosine, kurią po to nedelsiant turi išmesti į uždarą šiukšliadėžę, nusiplauti rankas[[2]](#footnote-2);
   3. laikytis visų Sveikatos apsaugos ministerijos (SAM) parengtų rekomendacijų, siekiant išvengti COVID-19 plitimo[[3]](#footnote-3);
   4. **visi dirbantys asmenys turi nuolat dėvėti nosį ir burną dengiančias apsaugos priemones**. Veido kaukės privalo būti prigludusios prie veido ir visiškai dengti nosį ir burną. Neįgalumą turintiems asmenims, kurie dėl savo sveikatos būklės kaukių dėvėti negali ar jų dėvėjimas gali pakenkti asmens sveikatos būklei nešioja veido skydelį;
   5. vengti skirtingose grupėse dirbančių darbuotojų susibūrimų (daugiau nei 2 darbuotojai), jei kontakto išvengti nepavyksta būtina riboti kontaktą laiką iki 15 minučių ir laikytis 2 metrų atstumo;
   6. maisto prekių priėmimą vykdyti dėvint veido apsaugos priemones;
   7. **nedelsiant informuoti įstaigos vadovą, kai:** 
      1. pačiam pasireiškė ūmių viršutinių kvėpavimo takų infekcijos, ūmių žarnyno infekcijų

ir kitų užkrečiamų ligų požymiai;

* + 1. jei sužinojo apie ugdytinio susirgimą COVID-19 infekcija arba ugdytinio turėtą kontaktą su sergančiu;
    2. jei pačiam arba jo šeimos nariui nustatytas COVID-19 virusas arba jis kontaktavo su

užsikrėtusiu.

1. Darbuotojams draudžiama:
   1. bendri pietūs ir būriuotis pietų, darbo pertraukų metu;
   2. eiti į darbą, jei yra privalomoje izoliacijoje, izoliacijos laikotarpiu;
   3. dirbti jei pasireiškė ūmių viršutinių kvėpavimo takų infekcijos, ūmių žarnyno infekcijų ir kitų užkrečiamų ligų požymiai (karščiavimas, kosulys, apsunkintas kvėpavimas, viduriavimas, vėmimas ir kt.).
2. Darbuotojų veiksmai, kai ugdymo proceso metu vaikui pasireiškia šio Aprašo 18 punkte išvardinti simptomai:
   1. grupės mokytoja nedelsiant telefonu ar kitomis priemonėmis informuoja visuomenės sveikatos priežiūros specialistą, jam esant Ugdymo įstaigoje (jo darbo valandomis) (Gargždų lopšelio-darželio „Naminukas“ visuomenės sveikatos priežiūros specialistės tel. 8 659 98 754, Kvietinių skyriaus visuomenės sveikatos priežiūros specialistės tel. 8 680 89 671) ir izoliuoja vaiką nuo kitų grupės vaikų persirengimo patalpoje ir saugiai perduoda visuomenės sveikatos priežiūros specialistui;
   2. visuomenės sveikatos priežiūros specialistas ar mokytojas (nesant visuomenės sveikatos priežiūros specialisto) vaiką izoliuoja tam paskirtoje vietoje (Gargždų lopšelio-darželio „Naminukas“ – izoliatoriuje; Kvietinių skyrius – metodiniame kabinete);
   3. visuomenės sveikatos priežiūros specialistas, jam esant Ugdymo įstaigoje (jo darbo valandomis) informuoja įstaigos vadovą ir vaiko tėvus (globėjus, rūpintojus) apie susidariusią situaciją. Jeigu visuomenės sveikatos specialistas tuo metu įstaigoje nedirba Lopšelio-darželio vadovą, Kvietinių skyriuje atsakingą asmenį ir tėvus (globėjus, rūpintojus) informuoja mokytojas;
   4. visuomenės sveikatos priežiūros specialistas, jam esant Ugdymo įstaigoje (jo darbo valandomis) raštu ar žodžiu rekomenduoja tėvams konsultuotis Karštąja koronaviruso linija, tel. 1808 ir susisiekti su vaiko gydytoju ir palaiko tolimesnį kontaktą su tėvais.
3. Darbuotojai vykdantys vaikų priėmimą (kai yra vertinama vaikų sveikatos būklė ir į grupę priimami tik vaikai, neturintys šio Aprašo 18 punkte išvardintų simptomų) dėvi nosį ir burną dengiančias apsaugos priemones.
4. Darbuotojų susirinkimus, pasitarimus organizuoti nuotoliniu būdu arba lauke. Jeigu susirinkimai, pasitarimai organizuojami uždaroje patalpoje – visi darbuotojai turi dėvėti nosį ir burną dengiančias apsaugos priemones, bei laikytis 2 metrų atstumo.
5. Darbuotojų judėjimas įstaigoje leidžiamas tik atvykus ir išvykstant iš darbo pasiimti/padėti grupės raktus, pasiimti grupės maistą, nešti skalbinius, nešti atliekas, šiukšles ir eiti iki tualeto.

**V. SKYRIUS**

**DARBUOTOJŲ SVEIKATOS BŪKLĖ**

1. Kiekvienas darbuotojas yra atsakingas už kasdienį savo sveikatos vertinimą prieš patenkant į Lopšelio-darželio patalpas (kūno temperatūros matavimą).
2. Darbuotojai, kurie nėra pasiskiepiję, persirgę COVID-19 liga ar neturi COVID-19 ligos teigiamo kiekybinio antikūnų tyrimo privalo periodiškai testuotis dėl COVID-19 ligos, tyrimą atlikti ne dažniau kaip kas 7 dienas ir ne rečiau kaip kas 10 dienų. Sveikatos patikrinimo rezultatus iš ESPBI IS pateikti visuomenės sveikatos priežiūros specialistei (Kvietinių skyriuje – direktoriaus pavaduotojai ūkio reikalams).
3. Darbuotojui turint ūmių viršutinių kvėpavimo takų infekcijų, ūmių žarnyno infekcijų ir kitų užkrečiamųjų ligų požymių (pvz., karščiavimas, sloga, kosulys, čiaudulys, pasunkėjęs kvėpavimas, viduriavimas, vėmimas ir pan.), į darbą vykti draudžiama. Darbuotojas nedelsiant apie savo sveikatos būklės pokytį informuoja Lopšelio-darželio direktorių tel. (8 46) 45 27 75skambinant vadovui tiesiogiai. Negalint susisiekti rašo žinutę pakitus sveikatos būklei ir ryte nedelsiant atsiliepia į vadovo skambutį.
4. Jei darbuotojui darbe pasireiškia ūmių viršutinių kvėpavimo takų ligų, ūmių žarnyno infekcijų ir kt. susirgimo požymių (pvz., karščiavimas (37,3° C ir daugiau), sloga, kosulys, čiaudulys, pasunkėjęs kvėpavimas, viduriavimas, vėmimas ir pan.) darbuotojas nedelsiant nušalinamas nuo darbo.
5. Darbuotojas, informavęs vadovą (telefonu ar sms žinute) konsultuojasi Karštąja koronaviruso linija tel. 1808 arba susisiekia su savo šeimos gydytoju konsultacijai nuotoliniu būdu.
6. Pačiam įstaigos darbuotojui sužinojus apie jam nustatytą COVID-19 ligą (koronaviruso infekciją) informuoja Lopšelio-darželio direktorių tel. (8 46) 45 27 75 skambinant vadovui tiesiogiai. Negalint susisiekti rašo žinutę pakitus sveikatos būklei ir ryte nedelsiant atsiliepia į vadovo skambutį.
7. Visi darbuotojai turėję sąlyti izoliuojami ir privalo laikytis saviizoliacijos taisyklių –14 dienų.
8. Darbuotojui sužinojus, kad jis turėjo sąlytį su asmeniu, kuris galimai serga COVID-19 ar asmeniu, kuris turi būti saviizoliacijoje, nedelsiant informuoja Lopšelio-darželio direktorių tel. (8 46) 45 27 75,skambinant vadovui tiesiogiai.
9. Asmuo į darbą gali grįžti tik sveikas.
10. Visų darbuotojų turėjusių kontaktą nušalinimą nuo darbo ir užtikrinimą saviizoliacijos vykdo Lopšelio-darželio direktorius, jam nesant direktoriaus pavaduotojas ugdymui.
11. Apie atvejus ir būklę įstaigoje Lopšelio-darželio direktorius, jam nesant, direktoriaus pavaduotojas ugdymui telefonu nedelsiant informuoja Nacionalinio visuomenės sveikatos centro Gargždų skyrių.

**VI SKYRIUS**

**LOPŠELIO-DARŽELIO PATALPŲ IR INVENTORIAUS VALYMAS**

1. Valymą atliekantiems asmenims nurodyta dažniau ir kruopščiau valyti Lopšelio-darželio patalpas, dezinfekuoti paviršius.
2. Valymą atliekantis asmuo privalo dėvėti šias asmenines apsaugos priemones (AAP):

30.1. įprastinis patalpų valymas atliekamas dėvint darbo drabužius ir pirštines;

30.2. įtarus ar patvirtinus COVID-19 atvejį patalpų valymas atliekas dėvint medicininę kaukę, darbo drabužius, plastikinę prijuostę ir pirštines.

1. Rankų higiena atliekama kiekvieną kartą nusiėmus pirštines ar kaukę.
2. Dažniau liečiami paviršiai (darbo stalai, kompiuterinė įranga, durų rankenos, kėdės ir porankiai, jungikliai, turėklai, vandens čiaupai ir kt.) ir kitos bendro naudojimo patalpos (koridorius ir kt.) valomos ne rečiau nei 2 kartus per dieną drėgnuoju būdu.
3. Patalpos, kuriuose organizuojama grupių veikla, turi būti išvėdinamos prieš atvykstant vaikams ir ne rečiau nei 2 kartus dienoje.
4. Patalpos, kuriose organizuojama grupių veikla, dažnai jose liečiami paviršiai, žaislai turi būti valomi ne rečiau kaip 1 kartą per dieną.
5. Tualetas valomas virusą veikiančiu biocidu arba 0,1 proc. natrio hipochloritu.
6. Įprastinio valymo metu susidariusios atliekos metamos, kaip nerūšiuojamos šiukšlės, o įtarus ar patvirtinus COVID-19 atvejį turi būti dedamos į atskirą maišą ir išmetamos kaip nerūšiuojamos atliekos.
7. Aplinkos valymas vaikų ugdymo paslaugų teikimo vietoje atliekamas atsižvelgiant į Sveikatos apsaugos ministerijos parengtas rekomendacijas patalpų valymui COVID-19 pandemijos metu [[4]](#footnote-4).
8. Patalynė, rankšluosčiai (jei naudojami ne vienkartiniai) keičiami juos sutepus, bet ne rečiau kaip vieną kartą per dvi savaites. Skalbimui naudojamos įprastos skalbimo priemonės.
9. Įvertinti vaikų priežiūrai reikalingus žaislus, priemones ir naudoti tas, kurias galima valyti ar skalbti. Iš grupių išnešti minkštus žaislus, kilimus ir minkštus baldus.

**VII SKYRIUS**

**VISUOMENĖS SVEIKATOS PRIEŽIŪROS SPECIALISTO VEIKSMAI**

1. Visuomenės sveikatos priežiūros specialistas:
   1. gali dalyvauti vaikų priėmime ir vertinti jų sveikatos būklę. Vykdo vaiko sveikatos būklės

vertinimo kontrolę;

49.2. nuolat seka ir peržiūri informaciją apie COVID-19, kuri skelbiama <https://sam.lrv.lt/lt/naujienos/koronavirusas> ir vadovaujasi SAM pateiktomis rekomendacijomis;

49.3.konsultuoja Lopšelio-darželio bendruomenę dėl COVID-19 situacijos Lietuvoje;

* 1. informuoja Lopšelio-darželio vadovą apie rekomendacijų ar kitų dokumentų, susijusių su Lopšelio-darželio veikla dėl COVID-19 situacijos, pasikeitimą;
  2. vykdo kitus jam šiame Apraše nurodytus veiksmus.

1. Visuomenės sveikatos priežiūros specialistas privalo:

50.1. dalyvaudamas vaikų sveikatos būklės vertinimo metu dėvėti nosį ir burną dengiančias apsaugos priemones;

* 1. prižiūrėdamas izoliuotą (-us) vaiką (-us) iki kol atvyks teisėti vaiko tėvai (globėjai, rūpintojai):
     1. dėvėti veido kaukes, respiratorius ar kitas priemones darbo vietoje[[5]](#footnote-5);
     2. dėvėti vienkartines pirštines;
     3. dėvėti apsauginį, veidą dengiantį skydelį arba akinius;
     4. dėvėti apsauginį kostiumą ar chalatą;
     5. užtikrinti, kad būtų laikomasis ne mažesnis nei 2 metrų atstumas (esant 2 ir daugiau galimai sergančių vaikų);
     6. stebėti vaiko (-ų) sveikatos pasikeitimus.
  2. vertinti šios tvarkos III skyriuje išvardintų punktų vykdymą ir pastabas su rekomendacijomis pateikia Lopšelio-darželio vadovui.

1. Esant teigiamam COVID-19 atvejui ir gavus Nacionalinio visuomenės sveikatos centro

žodinius nurodymus Visuomenės sveikatos priežiūros specialistas pagal darbuotojų atvykimo/išvykimo iš įstaigos, vaikų lankomumo žurnalą surenka visą informaciją apie Lopšelio-darželio darbuotojus ir ugdytinius, kurie galimai turėjo sąlyti su darbuotoju užsikrėtusiu arba turėjusiu sąlytį su užsikrėtusiu COVID-19 asmeniu ir perduoda įstaigos vadovui, kuris pateikia Nacionalinio visuomenės sveikatos centro atsakingam asmeniui.

**VII SKYRIUS**

**BAIGIAMOSIOS NUOSTATOS**

52. Darbuotojai privalo domėtis informacija apie COVID-19, kuri skelbiama https://sam.lrv.lt/lt/naujienos/koronavirusasir vadovautis LR Sveikatos apsaugos ministerijos pateiktomis rekomendacijomis.

53. Tvarka galioja paskelbto Lietuvoje karantino ir ekstremalios situacijos laikotarpiu dėl Covid-19 bei kilus kitai epidemijai, paskelbtai Lietuvos Respublikoje.

54. Tvarkos taikymas atšaukiamas atskiru Direktoriaus įsakymu.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. <http://www.ulac.lt/lt/kaip-tinkamai-uzsideti-nusiimti-ir-ismesti-medicin> [↑](#footnote-ref-1)
2. <https://sam.lrv.lt/uploads/sam/documents/files/rekomendacijos%20del%20ranku%20higienos.pdf> [↑](#footnote-ref-2)
3. <http://www.ulac.lt/uploads/downloads/LT%206_spaudai%20A4.pdf> [↑](#footnote-ref-3)
4. <https://sam.lrv.lt/uploads/sam/documents/files/REKOMENDACIJOS%20dezinfekcijai%2020200327%20(1).pdf> [↑](#footnote-ref-4)
5. <http://www.ulac.lt/lt/kaip-tinkamai-uzsideti-nusiimti-ir-ismesti-medicin> [↑](#footnote-ref-5)